ମୁମ୍ବାଇ ୧୧/୦୯ଃ ମହାରାଷ୍ଟ୍ରର ପାଲଘର ଜିଲ୍ଲାରେ ଶୁକ୍ରବାର ଦିନ ୪ ଘଣ୍ଟାରେ ୮ ଥର ଭୂମିକମ୍ପ ହୋଇଥିବା ସୂଚନା ମିଳିଛି । ୮ ଥର ଭୂକମ୍ପର ତୀବ୍ରତା ରିକ୍ଟର ସ୍କେଲ୍ରେ ୨.୨ରୁ ୩.୬ ମଧ୍ୟରେ ଥିଲା ବୋଲି ଜଣାପଡ଼ିଛି । ଡାହାଣୁ ଓ ତଳାସରୀ ତହସିଲ୍ରେ ୮ ଥର ଭୂମିକମ୍ପ ହୋଇଥିବା ବେଳେ କେହି ମୃତାହତ ହୋଇଥିବା ନେଇ ସୂଚନା ମିଳିନାହିଁ ।
ସ୍ଥାନୀୟ ଅଧିକାରୀଙ୍କ ସୂଚନା ମୁ୍ତାବକ ଗୁରୁବାର ରାତି ୩.୨୯ରେ ୩.୫ ତୀବ୍ରତା ବିଶିଷ୍ଟ ଭୂକମ୍ପ ଅନୁଭୁତ ହୋଇଥିଲା । ଏହାପରେ ସକାଳ ୭ରେ ୩.୬ ତୀବ୍ରତାର ଭୂକମ୍ପ ଅନୁଭୂତ ହୋଇଥିବା ବେଳେ ମୋଟ ୮ ଥର ଭୂକମ୍ପ ଅନୁଭୂତ ହୋଇଛି ।
ତେବେ  ଭୂମିକମ୍ପ ଅନୁଭୂତ ହେବା ପରେ ସ୍ଥାନୀୟ ତହସିଲଦାରଙ୍କ ନିର୍ଦେଶ କ୍ରମେ ଖୋଲା ପଡ଼ିଆରେ ତମ୍ବୁ ଲଗାଯାଇଛି । ଘରେ ଲୋକମାନେ ଅସୁରକ୍ଷିତ ଅନୁଭବ କଲେ ତମ୍ବୁ ତଳେ ଆଶ୍ରୟ ନେଇପାରିବେ । ଏହି ଦୁଇ ତହସିଲ୍ ଅଞ୍ଚଳରେ ପୂର୍ବ ସପ୍ତାହରେ ହୋଇଥିବା ଭୂମିକମ୍ପରେ ବହୁ ଘରର କାନ୍ଥ ହୋହଲିଯାଇଥିବା ବେ ଳେ ବହୁ ଦୋକନ କାନ୍ଥରେ ଫାଟ ସୃଷ୍ଟି ହୋଇଥିବା ସୂଚନା ମିଳିଥିଲା।
